Diari Oficial de la Generalitat Valenciana


Sumari del DOGV 9083, del 13-05-2021 (2021/5229)

DECRET LLEI 7/2021, de 7 de maig, del Consell, de mesures extraordinàries de suport a la solvència empresarial en resposta a la pandèmia de la Covid-19.
--------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/dl/2021/05/07/7**

### Versions

 27/07/2021 - Actualitat  24/05/2021 - 26/07/2021  Text inicial: 14/05/2021 - 23/05/2021 

### Dades del document

Número de DOGV
:   9083

Data del DOGV
:   13-05-2021

Secció del DOGV
:   I. DISPOSICIONS GENERALS

Número del document
:   2021/5229


Data del document
:   07-05-2021

Organisme emissor
:   Conselleria d'Hisenda i Model Econòmic

Tipus de document
:   Decret llei

Correcció d'errades

Anàlisi jurídica

 Descriptors 

:   * Conselleria d'Hisenda i Model Econòmic
    * economia de l'empresa
    * ajuda pública
    * economia industrial
    * malaltia infecciosa
    * empresari
    * política d'ajudes
    * legislació

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

 

**Versió vigent: 27.07.2021 -**

 

**Decret llei 7/2021, de 7 de maig, del Consell, de mesures extraordinàries de suport a la solvència empresarial en resposta a la pandèmia de la Covid-19.**

 

[**(DOGV núm. 9083 de 13.05.2021)**](https://dogv.gva.es/datos/2021/05/13/pdf/2021_5229.pdf) **Ref. 004308/2021**

 

 

PREÀMBUL

 

I

 

L’epidèmia de la Covid-19 ha provocat una reducció significativa dels ingressos de moltes empreses no financeres i persones treballadores autónomes. Aquesta situació d’emergència ha suposat un impacte sobre l’economia que ha obligat l’Estat i  la Generalitat a adoptar diferents mesures que permeten protegir el teixit productiu i que minimitzen l’impacte en la destrucció de l’ocupació.

En aquest context, el Govern d’Espanya ha publicat el Reial Decret llei 5/2021, de 12 de març, de mesures extraordinàries de suport a la solvència empresarial en resposta a la pandèmia de la Covid-19 amb l’objectiu, tal com recull el seu preàmbul, de protegir el teixit productiu, evitar un impacte negatiu estructural que llastre la recuperació de l’economia, protegir l’ocupació i actuar de manera preventiva per a evitar un impacte negatiu sobre les finances públiques i els balanços del sistema financer. En definitiva, es tracta d’una forma d’inversió en favor de la recuperació i del creixement d’aquelles empreses que, malgrat travessar dificultats financeres, resulten viables per disposar d’un pla a mitjà termini factible i un model de negoci idoni, de tal forma que es contribuirà a assegurar els llocs de treball, mantindre i potenciar el teixit productiu i fomentar la competitivitat.

En el Reial Decret llei 5/2021 es crea una Línia Covid d’ajudes directes a persones treballadores autónomes i empreses, per a reduir l’endeutament subscrit a partir de març de 2020 que es canalitzarà a través d’ajudes directes a empreses i persones treballadores autónomes l’activitat dels quals s’ha vist afectada més negativament per la pandèmia. Aquestes ajudes tenen caràcter finalista i han de destinar-se a satisfer el deute i realitzar pagaments a proveïdors i altres creditors, financers i no financers, així com els costos fixos per exemple, relatius al subministrament d’energia i al cost de canvi de potència, en què hagen incorregut per les persones treballadores autónomes i empreses que puguen optar a les ajudes, prevalent la reducció del nominal del deute amb aval públic, sempre que aquests deutes s’hagen reportat a partir de l’1 de març de 2020 i procedisquen de contractes anteriors al 13 de març de 2021.

Tal com es recull en el títol I del Reial Decret llei 5/2021, respecte de la Línia Covid d’ajudes directes a persones treballadores autónomes i empreses, les comunitats autónomes realitzaran les corresponents convocatóries per a l’assignació de les ajudes directes als destinataris situats en els seus territoris, assumiran la tramitació i gestió de les sol·licituds, així com la seua resolució, l’abonament de la subvenció, els controls previs i posteriors al pagament i totes les actuacions que siguen necessàries per a garantir l’adequada utilització d’aquests recursos, d’acord amb el que es disposa en la Llei 38/2003, de 17 de novembre, general de subvencions i la seua normativa de desenvolupament.

D’altra banda, l’Ordre HAC/283/2021, de 25 de març, determina la quantia de la distribució definitiva a la Comunitat Valenciana dels recursos corresponents a la Línia Covid d’ajudes directes a persones treballadores autónomes (empresaris i professionals) i empreses, establida en el títol I del Reial Decret llei 5/2021, assignant a la Comunitat Valenciana recursos per import de 624.368.856,00 € per a aquesta finalitat.

 

Així mateix, amb data 23 d’abril de 2021, s’ha subscrit un conveni entre la Generalitat, el Ministeri d’Hisenda i l’Agència Estatal d’Administració Tributària en aplicació del que s’estableix en l’article 4.4 del Reial Decret llei 5/2021 a fi de materialitzar la necessària col·laboració per a la correcta execució del que es disposa en el títol I del mencionat Reial Decret llei.

D’altra banda, ha de tindre’s en compte que el Reial Decret llei 6/2021, de 20 d’abril, pel qual s’adopten mesures complementàries de suport a empreses i persones treballadores autónomes afectades per la pandèmia de Covid-19 habilita les comunitats autónomes per a atorgar ajudes amb càrrec a la Línia Covid d’ajudes directes a empresaris o professionals i entitats adscrites a activitats que es classifiquen en codis de la Classificació Nacional d’Activitats Económiques –CNAE 09– no inclosos en l’annex I del Reial Decret llei 5/2021 que s’hagen vist particularment afectats en l’àmbit del seu territori, ben justificades en les seues convocatóries.

En aquest sentit, sobre la base de la informació estadística disponible, s’han incorporat nous sectors manufacturers i de serveis que han tingut un impacte significatiu en la seua xifra de negocis derivat de la pandèmia al llarg de 2020, considerant també tant l’índex d’especialització d’aquests sectors en el nostre territori com el volum de treballadors i treballadores que han estat en situació d’ERTO des de març de 2021. Per a aixó s’ha utilitzat la informació disponible en l’Institut Nacional d’Estadística i les dades i informes proporcionats per la Conselleria d’Economia Sostenible, Sectors Productius, Comerç i Treball.

Igualment, per tot el que s’ha exposat, ha de tindre’s en compte que concorren circumstàncies singulars i raons d’interés públic, social, económic i humanitari que dificulten la convocatória d’ajudes i justifiquen el seu atorgament en règim de concessió directa, d’acord amb el que disposa l’article 22, apartat 2.b de la Llei 38/2003, de 17 de novembre, general de subvencions.

Les disposicions addicionals contemplen una sèrie de mesures per a l’eficient gestió urgent de les mesures, així el contingut de la disposició addicional tercera té per objecte facilitar la gestió de les actuacions finançades amb fons REACT-EU, concretament en el moment de la seua generació en el pressupost de la Generalitat, de tal forma que enfront de la regla general, recollida en l’article 50.2 de la Llei 1/2015, de 6 de febrer, per a aquesta mena de fons s’ha considerat suficient, d’acord amb el marc jurídic financer establit per la Unió Europea per a aquests fons, la incorporació a l’expedient d’un informe de la direcció general competent en matèria de Fons Europeus, on quede degudament justificada l’adequació, de l’actuació a finançar, a l’esmentat marc.

La disposició addicional quarta estableix una bonificació del tribut sobre els jocs de sort, envit o atzar en els casos d’explotació de màquines recreatives i d’atzar per a les quotes corresponents al segon trimestre natural de 2021.

Des del mes de juny del 2020 la Generalitat ha adoptat mesures de prevenció en matèria sanitària que han afectat significativament l’activitat dels locals en què estan instal·lades les màquines recreatives i d’atzar. Aquestes han sigut progressivament més intenses fins a, finalment, l’aprovació de la Resolució de 19 de gener de 2021, de la consellera de Sanitat Universal i Salut Pública, per la qual s’estableixen mesures excepcionals i addicionals en l’àmbit de la Comunitat Valenciana a conseqüència de l’agreujament de la situació de crisi sanitària ocasionada per la Covid-19, l’entrada en vigor de la qual ha suposat la suspensió total de l’activitat d’aquells establiments en els quals poden ser instal·lades les màquines recreatives i d’atzar subjectes a l’impost. Alçada aquesta suspensió, és procedent compensar els perjudicis económics que sobre els qui tinguen la titularitat de les màquines han suposat tals mesures tenint en compte que les quotes tributàries del tribut sobre els jocs de sort, envit o atzar en els casos d’explotació de màquines recreatives i d’atzar tenen caràcter fix i es reporten encara que les màquines no hagen estat en funcionament.

L’article 98 de la Llei 1/2020, d’11 de juny, de regulació del joc i de prevenció de la ludopatia a la Comunitat Valenciana estableix que el període impositiu de tribut és el trimestre natural i la meritació es produirà el primer dia del període impositiu. L’exigibilitat de la quota o quantitat a ingressar es produeix, en general, durant el mes següent al venciment del trimestre natural en què s’haja produït la meritació. Com el període de declaració i ingrés del primer trimestre ja ha finalitzat en el moment d’aprovació d’aquesta norma, es considera més convenient per motius de simplicitat de gestió l’aprovació d’una bonificació sobre la quota del segon trimestre. Per tal motiu, queden excloses de la mesura les màquines que hagueren estat en situació administrativa de suspensió temporal durant tot el primer trimestre del 2021 i que, per aixó, no hagueren reportat la taxa corresponent a aqueix període impositiu.

La disposició addicional cinquena contempla els supósits, relativament reduïts en nombre, peró no per aixó menys mereixedors d’alguna mena de compensació, de baixes de màquines recreatives provocades pel tancament, a conseqüència de les mesures restrictives, dels establiments en què estigueren instal·lades, per als quals l’únic mecanisme possible de recuperació de les quotes satisfetes pel primer trimestre de l’any 2021 és el procediment de devolució.

Respecte de les disposicions finals, la primera modifica, a efectes merament aclaridors, la disposició addicional cinquena de la Llei 3/2020, de 30 de desembre, de mesures fiscals, de gestió administrativa i financera i d’organització de la Generalitat 2021.

Finalment, cal assenyalar que mitjançant la Llei 21/2017, de 28 de desembre, de mesures fiscals, de gestió administrativa i financera i d’organització de la Generalitat es va habilitar, a l’empara del que s’estableix en els articles 64.2 i 66.2 de l’Estatut d’Autonomia de la Comunitat Valenciana, i atenent la seua capacitat de gestió, al Consell o a les persones titulars dels departaments competents del Consell, segons l’instrument de delegació utilitzat, per a delegar l’exercici de les funcions que correspongueren a l’Administració de la Generalitat en matèria de construcció, ampliació, adequació, reforma, gestió i manteniment de centres, instal·lacions i infraestructures de titularitat de la Generalitat, en aquelles entitats locals en el territori de les quals aquestes estigueren situades o hagueren de situar-se. No obstant aixó en l’actualitat s’ha observat que la falta de cobertura legal per a realitzar delegació d’execució de facultats d’aquests ens del sector públic instrumental de la Generalitat, sobretot respecte dels béns que tinguen adscrits, fa que les entitats locals, fins i tot sent conscients de la necessitat en l’agilitació de tasques de gestió administrativa que tenen encomanades, i en la necessària col·laboració administrativa entre diferents ens, fins i tot havent de prevaldre el principi de proximitat de l’entitat local, no puguen executar determinades actuacions per la falta de la cobertura legal escaient.

Aixó fonamenta que la disposició final segona del Decret llei introduïsca la modificació de la Disposició addicional primera de la Llei 21/2017, de 28 de desembre, de mesures fiscals, de gestió administrativa i financera i d’organització de la Generalitat.

 

 

II

 

La jurisprudència del Tribunal Constitucional ha donat suport a l’aprovació de disposicions de caràcter socioeconómic mitjançant l’instrument normatiu del decret llei en aquells casos en els quals s’aprecie una motivació explícita i raonada de la necessitat i urgència de la mesura.

La necessitat de la norma s’ha afirmat en els casos de conjuntures económiques problemàtiques que exigeixen una ràpida resposta. Així mateix, la urgència s’ha acceptat quan la dilació en el temps de l’adopció de la mesura de què es tracte podria generar algun perjudici.

La justificació de la utilització de l’instrument del decret llei descansa igualment en una dilatada jurisprudència del Tribunal Constitucional que ha vinculat la utilització d’aquesta norma a la solució d’una situació concreta que, dins dels objectius de l’órgan emissor, i per raons difícils de preveure, requereix una acció normativa immediata en un termini més breu que el requerit per la via normal o pel procediment d’urgència per a la tramitació parlamentària de les lleis.

L’actual situació, derivada de la pandèmia de la Covid-19, està generant una greu situació de crisi económica i social que requereix l’aprovació de mesures urgents per a pal·liar els seus efectes.

Així mateix, cal contemplar que correspon al Consell la realització d’un judici polític o d’oportunitat sobre la conjuntura i la motivació de un decret llei. En aquest sentit, es consideren ben acreditats els motius d’oportunitat per a l’adopció d’aquesta norma, la finalitat de la qual és complir el que s’estableix en el Reial Decret llei 5/2021 i contribuir a abordar de manera immediata l’enorme impacte económic i social provocat per la Covid-19.

Com és preceptiu, ha d’assenyalar-se que aquest decret llei no afecta l’ordenament de les institucions bàsiques de l’Estat, els drets i llibertats dels ciutadans regulats en el títol I de la Constitució, el règim de les comunitats autónomes ni el dret electoral general i que a la vista del que s’ha exposat concorren les circumstàncies d’extraordinària i urgent necessitat, establides en l’article 44.4 de l’Estatut d’Autonomia de la Comunitat Valenciana com a pressupost habilitant per a recórrer a l’instrument jurídic del decret llei.

Aquesta norma s’articula sobre els principis de necessitat, eficàcia, eficiència, proporcionalitat, seguretat jurídica i transparència establides en l’article 129 de la Llei 39/2015, d’1 d’octubre, del procediment administratiu comú de les administracions públiques. En virtut dels principis de necessitat i eficàcia, aquest decret llei es justifica per raons d’interés general, ja que pretén protegir el teixit productiu i evitar un impacte estructural sobre l’economia. Quant al principi de transparència, i atés que es tracta d’un decret llei promogut per raons d’extraordinària urgència de caràcter económic i social, s’ha prescindit en la seua elaboració del tràmit de consulta, audiència i informació pública, d’acord amb el que es disposa en l’article 133.4, de la Llei 39/2015.

Amb la finalitat de garantir el principi de seguretat jurídica, aquest decret llei és coherent amb l’ordenament jurídic nacional i de la Unió Europea.

En la tramitació del decret llei, s’ha seguit el procediment establit i s’han emés els informes preceptius.

Per tot el que s’ha exposat, en virtut del que disposen els articles 18.d i 28.c de la Llei 5/1983, de 30 de desembre, de la Generalitat, del Consell, a proposta del conseller d’Hisenda i Model Económic, amb la deliberació prèvia del Consell, en la reunió de 7 de maig de 2021,

 

 

DECRETE

 

**Article 1. Objecte i finalitat******[1]****

Aquest decret llei té per objecte l’aprovació de les mesures de gestió administrativa i pressupostària en l’àmbit de la Generalitat, que han d’incloure’s en les bases reguladores i en la convocatória de les ajudes directes destinades a persones treballadores autónomes (empresàries i professionals) i empreses no financeres de tots els sectors d’activitat, per al suport a la solvència i reducció de l’endeutament del sector privat, creades en el títol I del Reial Decret llei 5/2021, de 12 de març, de resposta a la pandèmia derivada de la Covid-19, amb càrrec al pressupost de l’exercici 2021.

Les ajudes directes rebudes per les persones treballadores autónomes i empreses considerades elegibles tindran caràcter finalista i hauran d’aplicar-se a la satisfacció del deute i pagaments a proveïdors i altres creditors, financers i no financers, així com els costos fixos incorreguts, sempre que aquests s’hagen reportat entre l’1 de març de 2020 i el 31 de maig de 2021 i procedisquen de contractes anteriors al 13 de març de 2021, amb els límits establits en l’article 3.2 del Reial decret llei 5/2021.

 

**Article 2. Competència**

La instrucció i resolució de les ajudes extraordinàries contemplades en aquest decret llei correspondrà a la conselleria competent en matèria d’hisenda.

 

**Article 3. Finançament**

L’import global màxim de les ajudes a concedir derivades d’aquest decret llei ascendeix a 217.028.123,00 € i seran finançades pel Govern d’Espanya. D’acord amb la determinació de l’últim paràgraf de l’article 168.1.b de la Llei 1/2015, aquestes ajudes s’imputaran a les línies de subvenció que s’habiliten mitjançant el corresponent expedient de modificació pressupostària, en el capítol IV, del Programa 615.30, Model económic.

El saldo no executat ni compromés a 31 de desembre de 2021 haurà de reintegrar-se al Ministeri d’Hisenda.

 

**Article 4. Simplificació administrativa**

En la tramitació dels instruments jurídics de bases reguladores i convocatóries en desenvolupament d’aquest decret llei, així com en el procediment de concessió de les ajudes, se seguirà el procediment d’urgència i es reduiran tots els terminis a la meitat, excepte el de presentació de sol·licituds i recursos.

Tant la presentació de la documentació com la resta dels tràmits relacionats amb aquestes ajudes, atés el volum de sol·licituds previst i  les característiques de les persones o entitats beneficiàries, es realitzarà a través de mitjans electrónics. La presentació de sol·licituds, així com la resta de tràmits mitjançant representant requerirà la prèvia autorització a través del Registre de representants de la Generalitat:

https://www.accv.es/servicios/registro-de-representantes/

o a través del Registre Electrónic d’Apoderaments de l’Estat:

https://sede.administracion.gob.es/pag\_sede/servicioselectronicos/registroelectronicodeapoderamientos.html

La presentació de sol·licituds suposa concedir l’autorització a la Generalitat per a intercanviar amb el Ministeri d’Hisenda i l’Administració tributària les dades necessàries per a comprovar el compliment dels requisits establits per a les ajudes i efectuar la seua gestió, tot aixó d’acord amb el que s’estableix, especialment, en l’article 95.1.k de la Llei 58/2003, de 17 de desembre, general tributària. Aquesta autorització es recollirà de manera expressa en els formularis de sol·licitud de les ajudes que s’establisquen a aquest efecte.

En la gestió d’aquests expedients podrà aplicar-se el codi segur de verificació com a signatura electrónica en els actes administratius que es dicten.

Les altes de les domiciliacions bancàries de les persones o entitats beneficiàries d’aquestes ajudes es tramitaran conforme amb el formulari de sol·licitud que s’establisca en la convocatória corresponent, amb els mateixos efectes que els establits per al Model de domiciliació bancària aprovat per l’Ordre 18/2011, de 17 de juny, de la Conselleria d’Economia, Hisenda i Ocupació, per la qual es regula la comprovació i el procediment de registre de comptes bancaris de les persones físiques i jurídiques que es relacionen económicament amb l’Administració de la Generalitat.

 

**Article 5. Entitats col·laboradores**

En aplicació de l’article 12 de la Llei 38/2003, de 17 de novembre, general de subvencions, s’habilita l’órgan concedent de les ajudes a les quals es refereix l’article 2 d’aquest decret llei, per a designar, com a entitat col·laboradora, aquella que, actuant en nom i per compte d’aquest órgan concedent, entregue i distribuïsca els fons públics a les persones o entitats beneficiàries, o col·labore en la gestió de la subvenció sense que es produïsca el previ lliurament i distribució dels fons rebuts, tot aixó en els termes establits en l’article 16.6 de la Llei 38/2003.

 

**Article 6. Control intern**

Els expedients de concessió de subvencions derivades de les convocatóries d’ajudes directes a empresaris i professionals a què fa referència el present decret llei no se sotmetran a la fiscalització prèvia de la Intervenció General establida en les lletres a i b de l’apartat 2 de l’article 100 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions.

Aquestes despeses seran objecte de control financer o, si escau, d’auditoria pública, que seran exercits conformement amb el que es disposa en aquesta llei.

 

**Article 7. Bestretes i avals**

Podrà anticipar-se fins al 100 % de l’import de la subvenció que en cada cas corresponga sense necessitat de constitució de garanties per part de les persones o entitats beneficiàries, atés l’import, a l’objecte i a la naturalesa extraordinària de les subvencions.

 

 

DISPOSICIONS ADDICIONALS

 

**Primera. Col·laboració interadministrativa**

A fi de dotar dels instruments necessaris per a la gestió urgent de les ajudes derivades del desenvolupament d’aquest decret llei i amb criteris de simplificació administrativa, es sol·licitarà a l’Agència Estatal de l’Administració Tributària; a la Tresoreria General de Seguretat Social i a altres administracions públiques que consideren necessari, les dades imprescindibles per a la seua correcta tramitació, d’acord amb els principis de col·laboració interadministrativa i eficiència en la gestió.

 

**Segona. Finançament**

Les ajudes contemplades en aquest decret llei seran finançades pel Govern d’Espanya amb càrrec a l’aplicació pressupostària 23.94.105Y.742, «Línia Covid d’ajudes directes a autónoms i empreses. Transferències a les comunitats autónomes, excloses Balears i Canàries, i a les ciutats de Ceuta i Melilla».

A aquest efecte, i vinculat al caràcter excepcional de l’objecte i finalitat de les ajudes, mitjançant el corresponent expedient de modificació pressupostària, es generaran els crèdits corresponents en l’estat de despeses del Pressupost de la Generalitat per a l’exercici 2021.

 

**Tercera. Generacions de crèdit associades a fons REACT-EU**

1. Durant 2021, la cobertura pressupostària de les actuacions susceptibles de ser finançades amb càrrec als fons que corresponguen a la Comunitat Valenciana procedents dels recursos addicionals REACT-EU, ajuda a la recuperació per a la cohesió i els territoris d’Europa, en el marc dels fons estructurals, podrà articular-se a través de la corresponent generació de crèdits en l’estat de despeses del pressupost, mitjançant l’oportú expedient de modificació pressupostària, amb informe previ de la direcció general competent en matèria de fons europeus, sense que li siguen aplicables els criteris i requisits establits en l’article 50.2 de la Llei 1/2015, de 6 de febrer, d’hisenda pública, del sector públic instrumental i de subvencions.

2. A aquest efecte, sempre que les esmentades actuacions es tramiten a través de normes, ja tinguen caràcter reglamentari o força de llei, l’informe de la direcció general de fons europeus a què es refereix l’apartat anterior, haurà de quedar incorporat a l’expedient de tramitació de la corresponent norma.

 

**Quarta. Bonificació de la quota del tribut sobre els jocs de sort, envit o atzar en cas d****’explotaci****ó de m****àquines recreatives i d****’atzar corresponent al segon trimestre natural de l****’any 2021.**

Es bonificarà en el 100 % la quota íntegra corresponent al segon trimestre natural de l’any 2021 del tribut sobre els jocs de sort, envit o atzar en cas d’explotació de màquines recreatives i d’atzar, en el supósit que s’haja reportat la quota íntegra corresponent al primer trimestre natural d’aquest exercici.

 

**Cinquena. Bonificació de la quota del tribut sobre els jocs de sort, envit o atzar en cas d****’explotaci****ó de m****àquines recreatives i d****’atzar corresponent al primer trimestre natural de l****’any 2021 per cessament definitiu de l****’activitat**

Amb efectes des de l’1 de gener de 2021 s’estableix una bonificació del 100 % de la quota íntegra corresponent al primer trimestre natural de 2021 del tribut sobre els jocs de sort, envit o atzar en cas d’explotació de màquines recreatives i d’atzar si l’explotació de la respectiva màquina haguera sigut donada de baixa durant aquest període a conseqüència del cessament definitiu de l’activitat del negoci desenvolupat en el local on estigueren instal·lades.

 

 

DISPOSICIONS FINALS

 

**Primera. Modificació de la disposició addicional cinquena de la Llei 3/2020, de 30 de desembre, de mesures fiscals, de gestió administrativa i financera i d****’organitzaci****ó de la Generalitat 2021******[2]****

Es modifica la disposició addicional cinquena de la Llei 3/2020, de 30 de desembre que queda redactada com segueix:

 

«Disposició addicional cinquena. Contractes i acords marc finançats amb fons per a la reconstrucció Covid-19

1. En licitar els contractes i acords marc que s’hagen de finançar amb fons per a la reconstrucció Covid-19, els órgans de contractació de la Generalitat hauran d’examinar si la situació d’urgència impedeix la tramitació ordinària dels procediments de licitació, procedint aplicar la tramitació urgent de l’expedient, establida en l’article 119 de la Llei 9/2017, de 8 de novembre, de contractes del sector públic. En aquells casos en els quals els órgans de contractació justifiquen el recurs a la tramitació urgent, hi podran ser aplicables les especialitats descrites en l’article 50.1 del Reial Decret llei 36/2020, de 30 de desembre, pel qual s’aproven mesures urgents per a la modernització de l’Administració pública i per a l’execució del Pla de recuperació, transformació i resiliència.

2. Els contractes i els acords marc a què es refereix aquesta disposició gaudiran en tot cas de preferència per al seu despatx sobre qualsevol altre contracte pels diferents órgans que intervinguen en la seua tramitació. Així mateix, els terminis per a emetre els respectius informes quedaran reduïts a cinc dies naturals, sense que siga possible cap prórroga d’aquest termini.

3. Bimestralment, es remetrà la relació dels contractes subscrits a l’empara de aquesta disposició a la Junta Superior de Contractació, sense perjudici de les publicacions legalment establides a través del portal de transparència.»

 

**Segona. Modificació de la disposició addicional primera de la Llei 21/2017, de 28 de desembre, de mesures fiscals, de gestió administrativa i financera, i d****’organitzaci****ó de la Generalitat**

Es modifica la disposició addicional primera de la Llei 21/2017, de 28 de desembre, que queda redactada com segueix:

 

«Quarta. Delegació de competències en les entitats locals, en matèria d’obres, gestió i manteniment d’instal·lacions i infraestructures de titularitat de la Generalitat, o adscrites als organismes autónoms i a les entitats de dret públic no mercantils de la Generalitat

1. A l’empara del que s’estableix en els articles 64.2 i 66.2 de l’Estatut d’Autonomia de la Comunitat Valenciana, i l’article 146 de la Llei 8/2010, de 23 de juny, règim local de la Comunitat Valenciana, i atenent la seua capacitat de gestió, s’autoritza el Consell o a les persones titulars dels departaments competents del Consell, segons l’instrument de delegació utilitzat, per a delegar l’exercici de les funcions que els corresponguen en matèria de construcció, ampliació, adequació, reforma, gestió i manteniment de centres, instal·lacions i infraestructures de titularitat de la Generalitat, en aquelles entitats locals en el territori de les quals estiguen situades o hagen de situar-se aquestes.

2. Aquesta delegació requerirà acceptació per part de l’entitat local interessada, i s’articularà, després de sol·licitud d’aquesta, mitjançant resolució de la persona titular del departament competent, o mitjançant la subscripció d’un conveni de col·laboració entre l’Administració de la Generalitat i l’entitat local sol·licitant, en els quals es fixaran els termes en què haja d’efectuar-se l’exercici de la competència. En aquests instruments es concretaran els mitjans de control, dels establits en la Llei de règim local de la Comunitat Valenciana, que exercirà la Generalitat sobre la delegació.

3. Aquesta delegació anirà acompanyada pels suficients recursos económics perquè siga efectiva i que garantisquen l’equilibri financer de l’entitat receptora.

4. La delegació de competències en les entitats locals descrita en aquesta disposició, també podrà efectuar-se per part dels organismes autónoms i per les entitats de dret públic no mercantils del Sector Públic Instrumental de la Generalitat, respecte d’instal·lacions i infraestructures que tinguen adscrites, previ informe favorable de la conselleria competent en sector públic i patrimoni, corresponent a les persones titulars d’aquestes entitats, dictar la resolució o subscriure el conveni a què es refereix l’apartat 2, segons l’instrument de delegació utilitzat.»

 

**Tercera. Habilitació per al desenvolupament reglamentari**

Es faculta al Consell per a adoptar les disposicions necessàries per al desenvolupament i aplicació d’aquest decret llei.

 

**Quarta. Entrada en vigor**

Aquest decret llei entrarà en vigor l’endemà de la publicació en el Diari Oficial de la Generalitat Valenciana.

 

Guardamar del Segura, 7 de maig de 2021

 

El president de la Generalitat,

XIMO PUIG I FERRER

 

El conseller d’Hisenda i Model Económic,

VICENT SOLER I MARCO

 

 

 

ANNEX ****[3]****

 

*Suprimit*

 

 

---

****[1]****L’article 1 es modifica per l’article 1 del [**Decret llei 12/2021, de 23 de juliol**](https://dogv.gva.es/va/eli/es-vc/dl/2021/07/23/12/), del Consell, de modificació del Decret llei 7/2021, de 7 de maig, del Consell, de mesures extraordinàries de suport a la solvència empresarial en resposta a la pandèmia de la Covid-19. (DOGV núm. 9135 de 26.07.2021) Ref. Base de dades 007345/2021.

****[2]****La disposició final primera es rectifica per la [**Correcció d'errades del Decret llei 7/2021**](https://dogv.gva.es/va/disposicio?sig=006835/2021&L=1&url_lista=), de 7 de maig, del Consell, de mesures extraordinàries de suport a la solvència empresarial, en resposta a la pandèmia de la Covid-19. (DOGV núm. 9089 de 21.05.2021) Ref. Base de dades 006835/2021.

****[3]****L’annex se suprimeix per l’article 2 del [**Decret llei 12/2021, de 23 de juliol**](https://dogv.gva.es/va/eli/es-vc/dl/2021/07/23/12/).


Còpia Permalink ELI